Bo vreme prekrižalo načrte za vikend? Petek bo nevihten, nato sledi izboljšanje

Številni organizatorji prireditev, ki so ta konec tedna napovedane na Obali, z enim očesom spremljajo nebo, z drugim pa vremenske napovedi. Največ negotovosti prinaša petek, ko bodo tudi na Primorskem možne nevihte in močnejši nalivi. Precej bolj spodbudna je napoved za soboto, medtem ko naj bi bila nedelja sončna in brez hude vročine.